ασυλον κατα προσταγμα ω μη πραγμα βασιλει πτολεμαιωι τωι και αλεξανδρωι θεωι φιλομητορι χαιρειν οι ιερεις ισιδος σαχυψιος θεας μεγιστης της πρωτης επιφανεισης ιερου του οντος εν θεαδελφειαι της θεμιστου μεριδος του αρσινοιτου του διασαφουμενου ιερου οντος αγιου ετι απο των προγονων σου μεγιστε βασιλευ και τιμης και προεδρειας και κατα τους διαγεγονοτας χρονους τετευχοτος νυνι δε ενιοι των ασεβειν ενχειρουτων παρα το καθηκον αναστρεφομενοι ου μονον εγβιαζονται τους εις τουτο καταφευγοντας ικετας αλλα και δια χειραψιας και της χειριστης βιας ατακτοτερον εισοδευοντες αφοσια μεν τελουνται ασεβηματα παρ ην εχεις θεοτατε βασιλευ προς το θειον ευσεβειαν μαλιστα προς την θεαν ισιν διο δεομεθα σου του νικηφορου θεου ει δοκει επιχωρησαι ασυλον υπαρχει το διασαφουμενον ιερον και προθειναι στηλας λιθινας εκ των τεσσαρων ανεμων κυκλοθεν του ιερου πηχεσιν πεντηκοντα εχουσας επιγραφας ενδοξως ωι μη πραγμα μη εισιναι υπερ τε σου μεγιστε βασιλευ εις το μηδενα εισβιαζεσθαι τροπωι μηδενι τους δε παρα ταυτα ποιουντας ενεχεσθαι ιεροσ[υλιαι] και πειπτειν υπ[ο πι]κροτεραν διαληψιν προσταγεντος λυσα[νιαι] [τωι] συνγενει και στρατηγωι του νομ[ου] κατακολουθησαντα τοις προστεταγμενοις εασαι ημας επιτελειν τα ηξιωμενα οπως πολλω μαλλον αι τε θυσιαι και σπονδαι και ταλλα τα νομιζομενα υπερ τε σου και των τεκνων και των προγονων και ισιδι και σαραπιδι επιτελεσθη ιν ωμεν ευεργετημενοι ευτυχει. λυσανιαι ποιειν ετους μεχειρ.
Eg. — Theadelphia (Batn Ihrīt) — 93 BC — SB 3.6152; Fayoum 2.112
 93 BC 